पाएं अपने शहर की ताज़ा ख़बरें और फ्री ई-पेपरडाउनलोड करें
राष्ट्रीय आपदा में राष्ट्रीय स्वयंसेवक संघ तथा सेवा भारती समिति जिम्मेदारी निभाते हुए लोगों के लिए मददगार साबित हो रही है।जिला अस्पताल में भर्ती रोगियों के परिजनों के लिए रहने, भोजन, पानी की व्यवस्था सेवा भारती समिति व संघ के स्वयंसेवक कर रहे हैं। राष्ट्रीय स्वयंसेवक संघ के जिला संघचालक डॉ. राधेश्याम गर्ग व सेवा भारती समिति के विभाग मंत्री हरिमोहन गोयल ने बताया कि समिति के कार्यकर्ता व स्वयंसेवक मरीजों के परिजनों की सेवा में लगे हुए हैं।
अस्पताल परिसर स्थित शहीद राजमल मीणा उद्यान में बिजली पंखों से युक्त अस्थाई रैनबसेरा, दोनों समय भोजन की व्यवस्था, वाटर कूलर व वाटर कैंपर की व्यवस्था की जा रही है। वहीं स्वयंसेवक रक्तदान शिविर, मास्क का वितरण, आयुर्वेदिक औषधि युक्त काढा वितरण भी समय-समय कर रहे हैं। इतना ही नहीं ऑक्सीजन सिलेंडर पहुंचाने में भी स्वयंसेवक सहयोग कर रहे हैं। डॉ. गर्ग ने बताया कि स्वयं सेवक प्रतिदिन शहर में लोगों को जागरूक कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn